Facebook Libra: Πέντε Δημοκρατικοί, με επικεφαλής τον πρόεδρο της Επιτροπής Χρηματοοικονομικών Υπηρεσιών της Βουλής Maxine Walters, απέστειλλαν στο Facebook μια επιστολή ζητώντας να σταματήσει άμεσα η ανάπτυξη του Libra cryptocurrency project.

Η επιστολή υποστηρίζει ότι οι ρυθμιστικές αρχές θα πρέπει να εξετάσουν πολλά διαφορετικά πράγματα, όπως τις ανησυχίες τους για την ιδιωτική ζωή, το εμπόριο, την εθνική ασφάλεια και τη νομισματική πολιτική των προϊόντων Libra, καθώς “πρόκειται για ένα εντελώς νέο παγκόσμιο χρηματοπιστωτικό σύστημα που βασίζεται στην Ελβετία και προορίζεται να ανταγωνιστεί τη νομισματική πολιτική των ΗΠΑ και το δολάριο”.

Η επιστολή ισχυρίζεται επίσης ότι το Facebook δεν έχει διαθέσει πολλές πληροφορίες για τα σχέδιά του με το συγκεκριμένο project.

“Αν προϊόντα και υπηρεσίες όπως αυτές είναι ακατάλληλα ρυθμισμένα και χωρίς επαρκή εποπτεία, θα μπορούσαν να δημιουργήσουν συστημικούς κινδύνους που θα έθεταν σε κίνδυνο την αμερικανική και παγκόσμια χρηματοπιστωτική σταθερότητα“, αναφέρει η επιστολή.

Αυτά τα τρωτά σημεία θα μπορούσαν να αξιοποιηθούν και να συγκαλυφθούν από κακόβουλους χρήστες καθώς και άλλα cryptocurrencies, ανταλλακτήρια, και wallets όπψς έχουμε δει στο παρελθόν. Οι ρυθμιστικές αρχές σε όλο τον κόσμο έχουν εκφράσει ήδη παρόμοιες ανησυχίες, καταδεικνύοντας την ανάγκη για μια ισχυρή επίβλεψη.

“Δεδομένου του προβληματικού παρελθόντος της εταιρείας, ζητώ από το Facebook να συμφωνήσει σε ένα μορατόριουμ πριν προχωρήσει με οποιαδήποτε κίνηση για την ανάπτυξη του κρυπτό-νομίσματος μέχρις ότου το Κογκρέσο και οι ρυθμιστικές αρχές έχουν την ευκαιρία να εξετάσουν αυτά τα θέματα και να αναλάβουν δράση”, ανέφερε ο Walters.

Ο Walters θα συγκαλέσει μια επιτροπή στις 17 Ιουλίου, που ονομάζεται Εξετάζοντας το Προτεινόμενο Κρυπτονόμισμα του Facebook και τον αντίκτυπό του στους Καταναλωτές, τους Επενδυτές και το Αμερικανικό Χρηματοπιστωτικό Σύστημα, (Examining Facebook’s Proposed Cryptocurrency and Its Impact on Consumers, Investors, and the American Financial System) για να συζητήσουν για το project Libra, τους κινδύνους και τα οφέλη των δραστηριοτήτων από το cryptocurrency.

Η εταιρεία παρουσίασε τα σχέδιά της για το Facebook Libra στις 18 Ιουνίου, αναφέροντας ότι σχεδιάζει να κυκλοφορήσει το νέο ψηφιακό νόμισμα το 2020.

Το Libra cryptocurrency, θα είναι ένα παγκόσμιο νόμισμα του Facebook, και θα μπορεί να χρησιμοποιηθεί για να αγοράσει κανείς προϊόντα, να στείλει χρήματα εκτός συνόρων ή να κάνει δωρεές. Το κοινωνικό δίκτυο φέρεται να συνεργάζεται παράλληλα με 27 εταίρους για να κυκλοφορήσει το Libra, το οποίο αναμένεται να κυκλοφορήσει παράλληλα με ένα νέο ψηφιακό πορτοφόλι που θα λειτουργεί με τις εφαρμογές Messenger και WhatsApp.

_____________________